CELEX: 62016CN0161
Language: sk
Date: 2016-03-21 00:00:00
Title: Vec C-161/16: Návrh na začatie prejudiciálneho konania, ktorý podal Attunda tingsrätt (Švédsko) 21. marca 2016 – Airhelp Limited/Thomas Cook Airlines Scandinavia A/S

17.5.2016   
            
            
               SK
            
            
               Úradný vestník Európskej únie
            
            
               C 175/13
            
         Návrh na začatie prejudiciálneho konania, ktorý podal Attunda tingsrätt (Švédsko) 21. marca 2016 – Airhelp Limited/Thomas Cook Airlines Scandinavia A/S
   (Vec C-161/16)
   (2016/C 175/15)
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Attunda tingsrätt
   
      Účastníci konania pred vnútroštátnym súdom
   
   
      Žalobca: Airhelp Limited
   
      Žalovaný: Thomas Cook Airlines Scandinavia A/S
   
      Prejudiciálne otázky
   
   
               1.
            
            
               Majú sa článok 2 písm. g) a článok 3 ods. 2 písm. a) nariadenia (1) vykladať v tom zmysle, že na vznik nároku na náhradu musí mať cestujúci rezervované sedadlo (to znamená právo na svoje vlastné sedadlo v lietadle) alebo postačuje, keď cestujúci dostane potvrdenie svojej rezervácie letu (to znamená právo byť prepravený v lietadle)?
            
         
               2.
            
            
               Má sa letenka so zníženým cestovným pre dieťa, ktoré nemá vlastné sedadlo počas letu, ale cestuje v spoločnosti iného cestujúceho, považovať za priamo alebo nepriamo dostupnú pre verejnosť podľa článku 3 ods. 3 nariadenia?
            
         
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10).